Source: https://consultatiiladomiciliu.ro/consultatii-online-aspecte-legale/
Timestamp: 2020-07-06 05:31:29+00:00
Document Index: 40346221

Matched Legal Cases: ['ARTICOLUL 1', 'ARTICOLUL 2', 'ARTICOLUL 3', 'ARTICOLUL 4', 'ARTICOLUL 6', 'ARTICOLUL 7', 'ARTICOLUL 8', 'ARTICOLUL 9', 'ARTICOLUL 10']

﻿ Consultatii online – Aspecte legale | ConsultatiiLaDomiciliu.ro
ale Consultatiei Medicale Online
Symposium télémédecine juin 2008
Télémédecine et télésanté: l’importance des standards et des normes
https://www.ticsante.com/show.php?page=story&id=291&story=291
TeleMedicine – un director web exhaustiv dedicat nouatilor din domeniul consultatiilor medicale online
https://admi.net/cgi-bin/wiki?TeleMedecine
https://ro.wikipedia.org/wiki/Etica,
https://en.wikipedia.org/wiki/Ethical,
https://fr.wikipedia.org/wiki/Ethique
https://www.bioetica.ro
https://ro.wikipedia.org/wiki/Bioetica
https://fr.wikipedia.org/wiki/bio%C3%A9éthique
Monitorul Oficial al Romaniei prin LEX EXPERT
PREMISE SI ISTORIC – Consultatii Medicale Online
Pentru existenta unei persoane care este dotata cu personalitate juridica, principiul este acesta: personalitatea coincide cu viata individului si se inscrie intre doua evenimente majore, nasterea si moartea individului.
Drepturile pesoanei sunt universale, permit fiecaruia sa-i fie luat in considerare statutul de om, sa-i fie respectata demnitatea, viata privata, nevoia de informare si dreptul la refuz sau consimtamant.
Primele reglementari ale bioeticii dateaza din 1931 si au fost rezultatul cercetarilor germane asupra eticii medicale, care au constituit baza legala pentru experimentele din din lagarele de concentrare naziste.
Constituirea miscarii de bioetica se bazeaza pe principii si reguli. Acestea au fost declarate pentru prima data în 1947 de catre tribunal din Nürnberg, prin Codul Nuremberg, recunoscând legitimitatea experimentelor si testelor, deoarece stiinta nu poate avansa decat prin cercetarea omului si într-o a doua etapa a acestui rationament, stabileste regulile pentru supravegherea acestei activitati. Acest cod consta din zece reguli, în primul rând consimtamântul liber si in cunostinta de cauza al oamenilor si apoi protectia persoanelor vulnerabile si evaluarea balantei riscurilor si beneficiilor, distribuirea echitabila a riscului cercetarii. Asociatia Medicala Mondiala de la Helsinki în 1964 si apoi la Conferinta internationala de la Manila din 1981, pornind de la lucrarile de la Nuremberg, emit declaratiile internationale referitoare la experimentare.
Retineti ca înca din 1978 Raportul de la Belmont stabileste principiile cu privire la problema autonomiei, a beneficiului vs. primo non noccere si justitiei.
În Franta, abia Legea din 20 decembrie 1988 se vrea a fi o prima reglementare, dar care se referea doar la experimentele pe subiecti care nu pot sau nu au nevoie sa-si dea consimtamantul (cobai de laborator). Ulterior, legile din 29 iulie 1994 privind corpul uman, donarea si utilizarea de organe si produse ale corpului uman, pune bazele legislatiei bioetice.
Cu legile din 6 august 2004 pentru modificarea Legii din 1994, termenul bioetica
apare pentru prima data în sens pozitiv.
Atitudinile în discutiile de bioetica sunt variate: unii nu percep nici o problema morala, atat timp cat securitatea omenirii este asigurata; altii percep actualele directii de cercetare ca o încalcare fundamentala vis-à-vis de natura umana si mai recent fata de natura insasi.
În conformitate cu principiile eticii, regulile etice sunt construite si consolidate prin legiferare pentru a raspunde cat mai bine dorintelor pacientilor care se afla aproape de sfârsitul vietii, cu conditia ca acesta sa fi fost anticipat si planificat atunci când el înca mai avea moduri si capacitatea de a-si exprima vointa.
Consultatia medicala online a aparut ca raspuns la cererea pacientilor, care solicita frecvent medicului, in mod nereglementat, informatii medicale prin mijloace de comunicare online sau telefonic. Deasemenea isi gaseste utilitatea pentru imbunatatirea accesului la servicii medicale generale sau de specialitate a pacientilor aflati in zone izolate sau calamitate, ca si pentru imbunatatirea accesului la nivelul superior de specializare al medicilor si specialistilor din centrele de excelenta.
Atat pentru siguranta pacientului cat si pentru siguranta medicului specialist (si in plus pentru fiscalizare), consultatiile medicale online sunt reglementate în cadrul legal pentru telemedicina reprezentat initial in Franta de legea din 13 august 2004 privind asigurarile de sanatate, iar raportul adoptat în iulie 2005 de catre Consiliul National al Colegiului Medicilor din Franta defineste conditiile de practicare a telemedicinei, în ceea ce priveste etica medicala. In Romania Legea nr. 95 din 14 aprilie 2006 prin Titlul XII reglementeaza exercitarea profesiei de medic.
In acest cadru legal al consultatiei medicale online, fiecare medic si fiecare pacient semneaza un contract prin care este informat despre beneficiile, riscurile si limitele metodei, despre drepturile si obligatiile sale si semneaza un angajament prin care se angajeaza sa faca tot ce este posibil in conditiile date pentru beneficiul pacientului. Aici intra, pentru ambele parti, atat furnizarea corecta si in timp util a informatiilor, cat si pastrarea confidentialitatii reglementata de cadrul legal.
In mod obisnuit pacientului care solicita o consultatie medicala unui specialist prin prezentarea la cabinetul acestuia, nu i se cere sa semneze un contract, presupunandu-se ca fiecare cetatean trebuie sa cunoasca si sa respecte legile tarii. Dar desi conditiile se pastreaza, iar drepturile si obligatiile partilor sunt aceleasi, riscul evitabil cauzat de eventuale probleme de comunicare impune necesitatea unui anumit nivel de cunoastere si constientizare atat din partea medicului cat mai ales din partea pacientului.
Inca dintru inceput metoda Consultatiei Medicale online este recunoscuta ca fiind mult prea riscanta pentru interventii in regim de urgenta in situatii amenintatoare de viata, din toate punctele de vedere (promptitudine, nivel de constientizare a informatiei, biasuri cauzate de stress, anxietate, capacitate de interventie efectiva in combaterea si eliminarea factorului nociv).
Deasemenea, consultatii medicale online nu pot fi acordate in orice situatie, de exemplu cand pacientul are deficiente cognitive sau de discernamant, sau daca exista probleme relevante in comunicare. In aceasta situatie, pot aparea probleme in sensul ca insusi angajamentul pacientului in cadrul contractului este pus la indoiala, invalidand de drept contractul. In aceste situatii, autoritatile vor pune in discutie diligenta medicului de a se asigura de discernamantul pacientului – dar exact aceeasi situatie exista si la cabinet: nu poti ghici cand un pacient ce pare a avea discernamant este de fapt posesorul unui diagnostic care i-l invalideaza din punct de vedere juridic. Tine de orientarea clinica si de experienta, dar si de cunoasterea unor proceduri pentru situatii exceptionale ca acestea.
In folosirea metodei, se presupune ca medicul care ofera consultatia medicala online este acreditat si asigurat pentru judecatile medicale pe care le emite in cadrul consultatiei, iar pacientul are discernamant si este in masura sa hotarasca in cunostinta de cauza. Va rog sa observati ca nu am mentionat varsta majoratului deoarece in unele situatii, un pacient minor va cauta online ajutorul medical, aflandu-se in conditiile mentionate mai sus, avand discernamant si fiind capabil sa hotarasca in cunostinta de cauza. Asemenea situatii sunt spre exemplu liniile telefonice pentru violenta familiala sau abuz sexual si de droguri, care din principiu respecta anonimitatea apelantului.
Fiind o conditie esentiala pentru validarea contractului, informatiile furnizate de pacient la solicitarea consultatiei online fiind corecte, pacientului minor i se va recomanda sa ceara si sfatul unui parinte sau tutore cand acest lucru este posibil, operatorul special pregatit in acest domeniu avand grija sa-i respecte acestuia liberatea si individualitatea, valori fundamentale care ne definesc ca oameni. Contractul online prevede posibilitatea rezilierii unilaterale din partea medicului, cu restituirea platilor deja efectuate, in situatia in care pacientul nu colaboreaza in mod eficient sau daca medicul considera ca nu-l mai poate ajuta, recomandandu-i ce sa faca in continuare ca alternativa. Mi se pare ridicol ca la noi multi colegi esueaza in aceasta ultima diligenta fata de pacientul lor, anuland practic tot respectul pe care i l-ar fi inspirat acestuia prin efortul sau anterior.
In ceea ce priveste comunicarea, prezentarea informatiilor in format digital, care este inregistrat, logat si arhivat, este evident mult mai sigura dpdv juridic pentru ambele parti decat prezentarea prin viu grai care este volatila si nu poate fi verificata. E drept ca metoda transpune si mai mult rationamentul medical in sfera prestarii de servicii si in conditiile abuzului, exista pericolul dezumanizarii medicinei.
Referitor la preturi, profesia de medic este o profesie liberala si in afara cadrului reglementat de legea 95 pentru prestarea serviciilor de sanatate in contract cu Casa Nationala de Asigurari de Sanatate, tarifele sunt stabilite de fiecare specialist in functie de evolutia pietei.
LEGISLATIA APLICABILA CONSULTATII MEDICALE ONLINE
Legea nr. 95 din 14 aprilie 2006 – Titlul XII, Legea nr. 365/2002 privind comertul electronic Ordonanta Guvernului nr 130/2000 privind protectia consumatorilor la incheierea si executarea contractelor la distanta si Legea 51/2003 pentru aprobarea Ordonantei Guvernului nr. 130/2000 privind regimul juridic al contractelor la distanta Legea nr. 677/2001 pentru protectia persoanelor cu privire la prelucrarea datelor cu caracter personal si libera circulatie a acestor date, modificata si completata Legea nr. 506/2004 privind prelucrarea datelor cu caracter personal si protectia vietii private in sectorul comunicatiilor electronice.
PRINCIPILE SERVICIULUI CONSULTATII MEDICALE ONLINE
ARTICOLUL 1 – Obiectul serviciului Consultatii Medicale Online
Aderarea la aceste principii deontologice, juridice si de functionare a serviciului de consultatii medicale online este obligatorie pentru asigurarea calitatii si a sigurantei pacientului. Prezentul document enunta aceste principii si conditiile in care se aplica.
ARTICOLUL 2 – Definirea si finalitatea serviciului Consultatii Medicale Online
Scopul serviciului este de a imbunatati accesul la serviciile medicale de specialitate in cazuri selectionate care se pretau la un consult la distanta si este format din:
consiliere medicala telefonica
In urma acestora pacientul va putea fie sa faca un tratament la domiciliu conform prescriptiei pe care o va achizitiona de la o farmacie, fie i se va recomanda sa mearga la o Unitate de Primire a Urgenteleor, la medicul de familie, la un specialist de alta specialitate, sau sa faca un set de analize sau explorari paraclinice necesare pentru confirmarea diagnosticului.
Obiectivul principal este de a evita pe cat posibil o deplasare la o Unitate de Primire Urgente a bolnavilor disabilitati si de a facilita accesul la un consult de specialitate in contextul imbunatatirii calitatii ingrijirilor medicale.
ARTICOLUL 3 – Asigurarea calitatii serviciului Consultatii Medicale Online
Calitatea actului medical oferit prin consultatiile medicale online este garantata de:
competenta specialistilor, membri ai Colegiului Medicilor din Romania,
competenta specialistilor, membri ai Colegiului Asistentilor Medicali din Romania,
prin asigurarea si acreditarea specialistilor colaboratori,
prin acuratetea informatiilor transmise,
prin asigurarea securitatii informatiilor,
prin buna functionare a serviciului si securizarea acestuia,
prin arhivarea si securizartea datelor protejate din dosarele medicale.
Identificarea si autentificarea speciallistilor si pacientilor la accesarea serviciului este un element cheie pentru garantia fiabilitatii si calitatii actului medical.
PRINCIPII ETICE, DEONTOLOGICE SI JURIDICE CONSULTATII MEDICALE ONLINE
ARTICOLUL 4 – Reguli generale Consultatii Medicale Online
Folosirea telemedicinii respecta principiile etice, deontologice si juridice legiferate sau impuse de jurisprudenta.
pacientul este protejat in drepturile sale: informarea si cnsimtamantul informat, calitatea ingrijirilor medicale, secretul datelor cu caracter perosnal si a informatiilor confidentiale (secretul medical), respectul fata de viata privata, libertatea de alegere a medicului si repararea pagubelor produse prin accesarea serviciului, daca acestea au fost cauzate de malpraxis, asa cum este definit prin lege.
in exercitarea profesiei medicale, specialistul respecta deontologia medicala atat in practica individuala cat si in relatia cu colegii: independenta profesionala, secretul profesional, responsabilitatea personala a medicului curant sau a medicului coordonator.
ARTICOLU 5 – Obligatiii relative la legislatia « informatie si libertati »
Functionarea serviciului de consultatii online necesita utilizarea fisierelor cu date personale protejate prin lege. De aceea, furnizorul se va angaja sa respecte legislatia privitoare la gestionarea datelor cu caracter personal si sa se inregistreze in Registrul National al Operatorilor de Date cu Caracter Personal, dupa caz.
Datele oferite de pacient online constituie baza consultatiei medicale online si trebuie sa fie corecte, iar pacientul sa aiba discernamant, conform legislatiei in vigoare in momentul efectuarii solicitarii. Dosarul fiecarei consultatii se pastreaza pe site o perioada de minimum 2 ani, sau pana la manifestarea dreptului de interventie asupra datelor cu caracter personal conform legislatiei in vigoare. In acest caz va ramane mentiunea „date sterse la cerere conform Legii nr. 677/2001″) Fac exceptie datele furnizate medicului specialist care vor ramane in arhiva acestuia conform legii speciale 95 si nu pot fi sterse la cerere.
Datele disponibile, pot fi prelucrate fara acordul pacientului, in scop statistic, dupa anonimizare conform legislatiei in vigoare.
ARTICOLUL 6 – Informarea, consimtamantul si libera alegere a pacientului
Pacientul va fi informat intr-o maniera corecta, clara si potrivita pentru nivelul sau de intelegere. Specialistul va depune toate diligentele in acest sens.
In cazul in care pacientul nu poate asigura un consimtamant clar si in cunostinta de cauza, trebuie sa fie prezent consimtamantul unui tutore sau alta institutie legala de reprezentare. Acest consimtamant va fi integrat in dosarul pacientului si este obligatoriu pentru efectuarea serviciului.
ARTICOLUL 7 – Utilizarea consultatiei medicale online
Telemedicina este o inovatie in slujba sanatatii pacientului si ca obiectiv principal este menita sa favorizeze accesul echitabil si de calitate la ingrijirea sanatatii permitand obtinerea unei recomandari de specialitate. Medicul care face consultatia va emite in scris recomandarea care va contine diagnosticul si nivelul acestuia (provizoriu, de certitudine), epicriza si prescriptia medicala. Recomandarea obtinuta de la medicul specialist in urma unei consultatii medicale online are valoare de document medical si se asimileaza cu scrisoarea medicala. In plus, in cazul consultatiei medicale online pentru care specialistul face o prescriptie online, aceasta va fi emisa separat, va avea structura consacrata a unei retete medicale, fiind semnata cu datele lui de identificare si va face parte integranta din recomandare, fiind trecuta in evidente.
ARTICOLUL 8 – Independenta profesionala si morala a medicilor
Folosirea telemedicinei nu va aduce atingere independentei profesionale si morale a medicilor. Acestia sunt raspunzatori de diagnostic, de recomandari si de tratamentul propus.
ARTICOLUL 9 – Responsabilitate juridica pentru Consultatii Medicale Online
Pacientul este responsabil de respectarea recomandarilor si de admministrarea tratamentului recomandat in urma consultatiei medicale online, daca nu apeleaza la un specialist acreditat si asigurat (medic de familie, asistent medical, kinetoterapeut) sau la o unitate sanitara care efectueaza aceste recomandari/tratamente.
Fiecare medic/specialist este responsabil de recomandarile si de tratamentele pe care le efectueaza personal, de informatiile pe care le ofera si de cum foloseste aceste informatii in beneficiul pacientului, dosarul medical al pacientului constituind singura baza legala pentru justificarea actiunilor lui. In situatia particulara a consultatiilor online, in cazul in care pacientul isi exercita drepturile date de Legea nr. 677/2001, medicul are dreptul sa pastreze o copie arhivata si protejata a dosarului medical pana la depasirea termenului de prescriere a oricaror actiuni posibile.
FUNCTIONAREA SERVICIULUI DE CONSULTATII ONLINE
ARTICOLUL 10 – Securitatea datelor
Accesul in retea se face numai pe baza de parola si ID utilizator, de catre medicii specialisti colaboratori, pe baza de contract de colaborare cu managerul serviciului si de catre pacienti care au citit si au acceptat termenii si conditiile de furnizare a serviciului care vor contine obligatoriu drepturile si obligatiile fiecarei parti, actionand ca un contract de prestari servicii, in conditiile legii.
Telemedicina si consultatiile medicale la distanta fac apel la comunicarea securizata prin internet sau prin telefon. Convorbirile telefonice vor fi inregistrate si apoi arhivate, pacientul care apeleaza la modalitatile de Contact puse la dispozitie, asumandu-si conditiile specificate in acest contract prin care este instiintat de acest lucru. Accesul prin internet va fi securizat prin modalitati specifice (criptarea conexiunii, securizare cu parola, logare IP, protectie antivirus si firewall inteligent).
Cuvinte cheie Aspecte juridice, Consultatii, Europeana, legislatia, medicale, online, Romana